Kaja/1935/07/23/Kümme käsku Itaalia fashistidele
Seoses praegu Itaalias toimuva mobilisatsiooniga avaldati ka fashistliku miilitsa kümme käsku:

1. Pea meeles, et fashist, ja eriti inimene, kes kuulub fashistlikku miilitsasse, ei tohi kunagi uskuda igavesse rahusse.

2. Sõjavangis või vanglas veedetud päevad on ära teenitud.

3. Sa teenid oma isamaad isegi siis, kui seisad bensiinivaadi juures valvel.

4. Seltsimees olgu sulle vennaks, sest tema elab sinuga ja mõtleb samuti kui sina.

5. Püss, sõjamoon ja kõik teised relvad pole sulle usaldatud selleks, et sa neid rikuks, vaid selleks, et sa hoiaks neid sõja puhuks korras.

6. Valitsus on säärane, nagu sa seda soovid endale ja kelle pärast sina kannad sõjaväe mundrit.

7. Distsipliin on sõjaväe päike, ilma temata pole sõdureid, vaid on ainult kogu mehi, keda ootab kaotus.

8. Mussolinil on alati õigus.

9. Fashistlikul sõduril ei ole vabandatavaid põhjusi, kui ta keeldub käsku täitmast.

10. Kõigist kallim olgu sulle duce elu.

Vanne, mille peab andma iga fashistliku miilitsa ridadesse astuja, kõlab järgmiselt:

"Vannun Jumala ja Itaalia nimel, et alistun kõiges duce korraldustele ja pühendan fashistliku revolutsiooni teenimisele kogu oma jõu, ja kui vaja, valan tema eest oma vere.

Kaja
1935